מיק גורדון

מייקל ג'ון "מיק" גורדון (באנגלית: Mick Gordon; נולד ב-9 ביולי 1985) הוא מלחין, מעצב סאונד ומפיק מוזיקלי אוסטרלי המתמחה בעיקר בהלחנה עבור משחקי וידאו. גורדון ידוע בעיקר בשל עבודתו על הפסקולים של משחקי הווידאו LawBreakers,‏ Wolfenstein: The New Order,‏ Wolfenstein: The Old Blood,‏ דום (2016), Prey,‏ Wolfenstein 2: The New Colossus, דום הנצחי והאתחול ל-Killer Instinct מ-2013. את דרכו המוזיקלית החל גורדון עוד בנעוריו כאשר שימש כגיטריסט בסגנון הג'אז והבלוז. את עבודתו בתחום משחקי הווידאו החל כאשר נשכר על ידי הסטודיו האמריקני Pandemic Studios כמעצב סאונד, שם עזר בעבודה על פסקול המשחק Destroy All Humans! 2. ב-2013 הלחין גורדון את הפסקול לחלק מעלילת המשחק Killer Instinct, משחק האתחול ל-Killer Instinct הקלאסי שיצא לאור ב-1994, וכן נשכר על ידי סטודיו MachineGames השוודי עבור הלחנת הפסקול למשחק Wolfenstein: The New Order. עבודתו עם הסטודיו על יתר כותרי סדרת Wolfenstein נמשכה גם בשנים שלאחר מכן, כאשר הלחין גם את הפסקול למשחק הפריקוול, Wolfenstein: The Old Blood אשר יצא לאור ב-2015, ואת הפסקול עבור משחק ההמשך, Wolfenstein 2: The New Colossus אשר יצא לאור ב-2017. ב-2016, השלים גורדון את עבודתו על הפסקול של משחק האתחול בסדרת "דום" המצליחה, פרי פיתוחה של חברת id Software. פסקול המשחק זכה לשבחים רבים וזכה באותה השנה לפרסים רבים, וביניהם: זכייה בטקס פרסי D.I.C.E (אנ') עבור הישג יוצא מן הכלל בהלחנה מוזיקלית, זכייה בטקס "פרסי המשחקים" (אנ') עבור המוזיקה הטובה ביותר, וכן מועמדות לפרס באפט"א למשחקי וידאו (אנ') למוזיקה הטובה ביותר. ב-2017 הלחין גורדון את פסקול המשחק Prey שיצא לאור באותה שנה ופותח על ידי Arkane Studios. כמו כן, הלחין גורדון גם את הפסקול של דום הנצחי, שבדומה לקודמו אף הוא זכה לתשבחות, אך מחלוקת שהתפתחה בעקבות עבודת המיקס והמאסטרינג על קטעי האודיו שהוכנסו למשחק גרמה לסיום עבודתו של גורדון עם id Software. ביוני 2020 הכריזה להקת המטאלקור הבריטית ברינג מי דה הורייזן כי תעבוד יחד עם גורדון על הפקת אלבומם הבא. לטענת אוליבר סייקס, סולן הלהקה, החלטתם לגייס דווקא את גורדון נבעה מההתלהבות של חברי הלהקה מהפסקול של "דום הנצחי" בזמן ששיחקו בו בתקופת הסגרים שליוו את מגפת הקורונה בראשיתה. בהמשך, ב-25 ביוני, הוציאה הלהקה לאור את התוצר הסופי משיתוף הפעולה ביניהם - סינגל בשם "Parasite Eve". שיתוף הפעולה ביניהם התרחב, כאשר מאוחר יותר באותה השנה הוציאה הלהקה מיני-אלבום בשם Post Human: Survival Horror, אותו עזר גורדון להפיק ואשר יצא לאור ב-30 באוקטובר. גורדון מאובחן עם הפרעה דו-קוטבית (מאניה דפרסיה), וכתוצאה מכך, הוא מתנזר משתיית אלכוהול. אתר האינטרנט הרשמי של מיק גורדון מיק גורדון, ברשת החברתית פייסבוק מיק גורדון, ברשת החברתית אקס (טוויטר) מיק גורדון, ברשת החברתית אינסטגרם מיק גורדון, ברשת החברתית LinkedIn מיק גורדון, סרטונים בערוץ היוטיוב מיק גורדון, במסד הנתונים הקולנועיים IMDb (באנגלית) מיק גורדון, באתר ספוטיפיי מיק גורדון, באתר סאונדקלאוד (באנגלית) מיק גורדון, באתר Last.fm (באנגלית) מיק גורדון, באתר AllMusic (באנגלית) מיק גורדון, באתר MusicBrainz (באנגלית) מיק גורדון, באתר דיזר מיק גורדון, באתר Discogs (באנגלית) מיק גורדון, באתר בנדקמפ מיק גורדון, באתר טיידל (באנגלית) Mick Gordon Interview - DOOM Eternal Composer, נבדק ב-2021-10-10 Bring Me The Horizon tell us about their new 'survival horror song' 'Parasite Eve' and ambitious 'Post Human' project, NME, ‏25 ביוני 2020 (באנגלית) Hear 3TEETH Team With Ho99o9 on New Industrial-Metal Banger "Paralyze", Revolver, ‏6 באוגוסט 2021 (באנגלית) Credits ‹ Mick Gordon – Composer | Sound Designer | Audio Director, web.archive.org, ‏5 במרץ 2016 Guitarist from Swedish metal band Meshuggah working on Wolfenstein: The New Order, GameSpot (באנגלית) What's New in Wolfenstein: The Old Blood, GameSpot (באנגלית) Mick Gordon working on soundtrack for new DOOM, VGMO - Video Game Music Online-, ‏17 ביוני 2015 (באנגלית) Prey, MICK GORDON (באנגלית) LawBreakers (Original Game Soundtrack) (באנגלית בריטית), 2017-08-08, נבדק ב-2021-10-10 Wolfenstein 2: The New Colossus, MICK GORDON (באנגלית) Borderlands 3 (2019) PlayStation 4 credits, MobyGames ANNOUNCING MICK GORDON (plus video update) – THE BROTHERHOOD, web.archive.org, ‏18 באוקטובר 2018 Jason Leavey, DOOM Eternal – Official E3 Teaser, bethesda.net (באנגלית) Mike Wilson, Dystopian Shooter ‘Atomic Heart’ Will Have Next-Gen Versions; New Gameplay Video Released Featuring Mick Gordon [Video], Bloody Disgusting!, ‏13 באוגוסט 2020 (באנגלית)